**ชื่อเรื่อง** การสำรวจคุณลักษณะบัณฑิตที่พึงประสงค์ตามความต้องการของผู้ใช้บัณฑิต หลักสูตรวิทยาศาสตรบัณฑิต สาขาวิชาเทคโนโลยีอุตสาหกรรม คณะเทคโนโลยีอุตสาหกรรม มหาวิทยาลัยราชภัฏกาญจนบุรี

**ผู้วิจัย** นายโสฬส สมบัติ, นายเศรษฐวุฒิ พงษ์สะอาด.

 **งบประมาณ** ปี พ.ศ. 2557

**บทคัดย่อ**

 การวิจัยครั้งนี้มีวัตถุประสงค์เพื่อสำรวจคุณลักษณะบัณฑิตที่พึงประสงค์ตามความต้องการของผู้ใช้บัณฑิต หลักสูตรวิทยาศาสตรบัณฑิต สาขาวิชาเทคโนโลยีอุตสาหกรรม และเพื่อการประกันคุณภาพการศึกษาตามระบบและกลไกการพัฒนาสัมฤทธิ์ผลการเรียนตามคุณลักษณะบัณฑิต(สกอ.2.7)ที่พึงประสงค์

การศึกษาในครั้งนี้ ใช้วิธีการวิจัยเชิงสำรวจ ด้วยการใช้แบบสอบถามเป็นเครื่องมือในการวิจัยสำหรับกลุ่มประชากรศึกษา แจกแจงตามรายการของสถานประกอบการ 3 ด้าน ได้แก่ ด้านสถานะของหน่วยงาน/สถานประกอบการ ประกอบด้วย หน่วยงานราชการ หน่วยงานรัฐวิสาหกิจ หน่วยงานเอกชน และหน่วยงานอื่นๆ ด้านคุณลักษณะของหน่วยงาน/สถานประกอบการ ประกอบด้วยโรงงาน บริษัท/ห้างร้าน สถาบันการศึกษา สถาบันทางการเงิน และคุณลักษณะอื่นๆ ด้านขนาดของหน่วยงาน/สถานประกอบการ ประกอบด้วย บุคลากรน้อยกว่า 20 คน ระหว่าง 20 -50 คน ระหว่าง 51-100 คน ระหว่าง 101-200 คน และมากว่า 200 คนขึ้นไป ทำการสำรวจข้อมูลคุณลักษณะของบัณฑิต โดยการแจกแบบสอบถามที่สร้างขึ้นและได้รับกลับคืนจำนวน

35 ราย จากจำนวน 40 ราย คิดเป็นร้อยละ 87.5 ของจำนวนแบบสอบถามที่ส่งออกไป

จากผลการศึกษาพบว่า คุณลักษณะของบัณฑิตที่พึงประสงค์โดยภาพรวม มีค่าระดับความพึงใจระดับมาก(4.20) คุณลักษณะที่ผู้ใช้บัณฑิตมีความพึงพอใจมากที่สุด 5 ลำดับแรก ได้แก่ 1.ด้านคุณธรรมจริยธรรม คุณลักษณะย่อย1.4ความซื่อสัตย์สุจริต(4.79) ลำดับที่2 4.ด้านทักษะความสัมพันธ์ฯ คุณลักษณะย่อย 4.3 มนุษย์สัมพันธ์ต่อผู้ร่วมงาน(4.58) ลำดับที่3 1.ด้านคุณธรรมจริยธรรม คุณลักษณะย่อย1.1 ความรับผิดชอบในหน้าที่การงาน(4.58) ลำดับที่4. 4.ด้านทักษะความสัมพันธ์ฯ คุณลักษณะย่อย4.5 ทัศนคติที่ดีต่อผู้อื่นและหน่วยงาน(4.53) และลำดับที่5 1.ด้านคุณธรรมจริยธรรม คุณลักษณะย่อย1.5 ความมีวินัย เคารพกฎระเบียบและจรรยาบรรณวิชาชีพ(4.53) ส่วนคุณลักษณะที่ผู้ใช้บัณฑิตมีความพึงพอใจมาก 5 ลำดับสุดท้าย ได้แก่ ลำดับที่25. 3.ด้านทักษะทางปัญญา คุณลักษณะย่อย3.1ความคิดเชิงระบบ(3.58) ลำดับที่24-23. 5.ด้านทักษะการวิเคราะห์ฯ คุณลักษณะย่อย5.4 ความสามารถด้านภาษาต่างประเทศ(3.66) และคุณลักษณะย่อย5.1ความสามารถด้านการคำนวณ(3.84) ลำดับ22-21 2.ด้านความรู้ความสามารถ . คุณลักษณะย่อย 2.1หลักการและทฤษฏีที่ใช้จริงในการทำงาน(3.87) และ คุณลักษณะย่อย2.5 ทักษะทางการบริหารจัดการ(3.92)

สรุปภาพรวมที่ได้จากการวิจัยครั้งนี้พบว่า ผู้ใช้บัณฑิต ได้สะท้อนภาพลักษณ์ คุณลักษณะที่สำคัญ 2 ด้านของบัณฑิต หลักสูตรวิทยาศาสตรบัณฑิต สาขาวิชาเทคโนโลยีอุตสาหกรรม ได้แก่ ด้านคุณธรรมจริยธรรม และด้านทักษะความสัมพันธ์ทางสังคม ซึ่งมีความสอดคล้องกับวัตถุประสงค์และเป้าหมาย ของแผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555-2559) ในข้อ1) เพื่อเสริมสร้างสังคมที่เป็นธรรมและเป็นสังคมสันติสุขและ ข้อ 2) เพื่อพัฒนาคนไทยทุกกลุ่มวัยอย่างเป็นองค์รวมทั้งทางกาย ใจ สติปัญญา อารมณ์คุณธรรม จริยธรรม และสถาบันทางสังคมมีบทบาทหลักในการพัฒนาคนให้มีคุณภาพ บนยุทธศาสตร์การสร้างความเป็นธรรมในสังคมโดยการสานสร้างความสัมพันธ์ของคนในสังคมให้มีคุณค่าร่วมและตระหนักถึงผลประโยชน์ของสังคม และเสริมสร้างการบริหารราชการแผ่นดินที่มีประสิทธิภาพ โปร่งใส มีระบบตรวจสอบและการรับผิดชอบที่รัดกุม และยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืนโดยการพัฒนาคุณภาพคนไทยให้มีภูมิคุ้มกันต่อการเปลี่ยนแปลง ซึ่งองค์รวมดังกล่าวข้างต้น

ตั้งอยู่บนนัยพื้นฐานเดียวกัน และในสถานะของสถาบันการศึกษาควรให้ความสนใจเป็นอย่างยิ่ง